Vlad Voiculescu: Bugetul îngroapă spitalele regionale și spitalul metropolitan din București. Singurii bani – pentru spitale din fiefurile UDMR

Vlad Voiculescu, fost ministru al Sănătății în 2016, arată că bugetul propus de PSD pentru 2016 nu prevede alocarea de fonduri nici pentru cele trei spitale regionale promise în campania electorală (Iași, Craiova, Cluj), nici pentru spitalul metropolitan care urma să fie construit în București.

În schimb, în legea bugetului, sunt menționate sumele destinate pentru construcția sau renovarea a patru spitale, dintre care trei în orașe cu o mare comunitate maghiară (Miercurea Ciuc, Sfântu Gheorghe și Târgu Mureș), potrivit postării pe Facebook a lui Voiculescu:

1) lucrări de construcții, reparații capitale, achiziție de echipamente și aparatură medicală la Spitalul Judeţean de Urgență ˝Dr. Fogolyan Kristof˝, Sf. Gheorghe, județul Covasna: 12,7 milioane de lei

2) extindere, modernizare și dotare ambulatoriu, spitalizare zi şi bloc operator la Spitalul Județean Zalău, județul Sălaj: 15 milioane de lei;

3) lucrări de construcții, reparații capitale, achiziție de echipamente și aparatură medicală la Spitalul Județean de Urgență Miercurea – Ciuc, judeţul Harghita: 30 de milioane de lei;

4) lucrări de construcții, reabilitare energetică și lucrări conexe la Spitalul Clinic Județean Mureș: 14,5 milioane de lei”

Foto: Macheta spitalului regional din Iași, amânat încă un an (Sursa: Ministerul Sănătății)